7.+Todistusvalinta

Lukioiden opiskelijaksi valitsemiseen vaikuttaa oleellisesti lukioiden yleinen suunniteltu paikkatilanne. Jos koulutukseen hakeutuvia on enemmän kuin opiskelupaikkoja, opiskelijat otetaan peruskoulun tai sitä vastaavan aikaisemman oppimäärän päättötodistuksen arvosanojen sadasosan tarkkuudella lasketun keskiarvon osoittamassa järjestyksessä. Päättötodistuksesta otetaan huomioon seuraavat lukuaineet:

¤ äidinkieli ja kirjallisuus ¤ toinen kotimainen kieli ¤ vieraat kielet ¤ uskonto tai elämänkatsomustieto ¤ historia ¤ yhteiskuntaoppi ¤ matematiikka ¤ fysiikka ¤ kemia ¤ biologia ¤ terveystieto ¤ maantieto.

Jos koulutukseen pyrkijällä on peruskoulun lisäopetuksesta saadussa todistuksessa korotettu arvosana, se otetaan huomioon koulutukseen valintatilanteessa. Opiskelijat valitaan pääosin lukuaineiden keskiarvon mukaisessa järjestyksessä. Koulutuksen aloituspaikkamäärien vuoksi kaikki pyrkijät eivät samalla keskiarvolla tai pistemäärällä välttämättä tule valituksi. Koulutuksen järjestäjä voi määrätä etukäteen alarajan käytettävälle keskiarvolle. Valittaessa opiskelijoita lukiokoulutukseen, jossa painotetaan yhtä tai useampaa oppiainetta opetussuunnitelman mukaan, voidaan keskiarvoa laskettaessa ottaa huomioon myös opetuksessa painotettujen oppiaineiden arvosanat koulutuksen järjestäjän päättämällä tavalla. Oppilaitoksissa kannattaisi käydä keskusteluja arviointien yhdenmukaisuudesta ja vaatimuksista, mitä kuhunkin arvosanaan vaaditaan. Tätä arviontikysymystä olen pohtinut tekemissäni oppilasvalintoja koskevissa tutkimuksissa. Tutkimukseni mukaan arvosanojen taso on eräiltä osin pyrkinyt kohoamaan. Tätä ilmiötä kutsutaan niin sanotuksi nousuefektiksi. Käsite sisältää kielteistä arvovarausta, jota ei tule sekoittaa koulun opetussuunnitelman mukaiseen tavoitearviointiin. Siinä yhteydessä arvosanojen on tarkoituskin kohota ilmentäen siten asetettuihin koulutustavoitteisiin pääsyä.

Linkkejä oppilaanohjausta varten: http://www.virtuopo.net/suomi/ http://www.koulutusnetti.fi/ http://www.opintoluotsi.fi/